U raljama zakona

U raljama zakona () jest crno-bijeli film snimljen u nezavisnoj produkciji 1986. godine.  Scenarist i režiser filma je Jima Jarmuscha. Glavne uloge tumače Tom Waits, John Lurie i Roberto Benigni. Film se fokusira na hapšenje, zatvaranje i bijeg trojice muškaraca iz zatvora. Film odbacuje konvencije zatvorskog filma usredsređujući se na interakciju između osuđenika, a ne na samu mehaniku bijega. Ključni element u filmu su spori kadrovi snimatelja Robby Müllera, koji bilježe arhitekturu New Orleansa i ljepote prirode države Louisiana u koje cimeri iz zatvora bježe. U raljama zakona je uvršten u takmičarski program Kanskog filmskog festivala 1986. godine. Film je posvećen Pascaleu Ogieru i Enzu Ungariju.

 Radnja 
Tri muškarca, koji se međusobno ne poznaju, uhapšeni su u New Orleansu i smješteni su u istu ćeliju. Zack (Waits), disc jockey, i Jack (Lurie), svodnik, bez dokaza su optuženi, a da nisu počinili kriminal zbog kojeg su uhapšeni. Njihov cimer iz ćelije Bob (Benigni), italijanski turist koji vrlo malo razumije engleski jezik, zatvoren je zbog slučajnog ubistva iz nehata. Zack i Jack uskoro započinju svađu, a nakon toga izbjegavaju da međusobno razgovaraju. Bob ima neodoljivu potrebu za razgovorom. Smišlja plan bijega i uskoro će njih trojica pobjeći kroz močvaru koja okružuje zatvor. Beznadežno izgubljeni i s tinjajućom mržnjom koja vlada između Jacka i Zacka koji se zamalo nisu zauvijek rastali, ali ih drži na okupu Bobova sposobnost da obezbijedi hranu. Trio na kraju nabasa na jednu kuću u šumi, gdje stanuje Nicolette (Braschi). Bob i Nicoletta se odmah zaljube, a Bob odlučuje ostati s njom u šumi. Zack i Jack idu dalje svako svojim putem - ostavljajući iza sebe turbulentno prijateljstvo koje visi između njih dok se rastaju.

 Kritike 
Film ima 87% ocjenu odobravanja na Rotten Tomatoesu, na osnovu 30 recenzija, sa prosječnom ocjenom 7,61/10. Konsenzus web stranice glasi: "Smiješno, originalno i potpuno filmski", "U raljama zakona" predstavlja scenaristu i režisera Jima Jarmuscha u njegovom najzavodljivijem i evokativnom smislu." Kritičar iz The New York Timesa nazvao ga je "basnom ispunjenom poezijom", sa "izvanrednom glumom" tri glavna glumca.
 Uloge 

 Tom Waits - Zack
 John Lurie - Jack
 Roberto Benigni - Roberto
 Nicoletta Braschi - Nicoletta
 Ellen Barkin - Laurette
 Billie Neal - Bobbie
 Rockets Redglare - Gig
 Vernel Bagneris - Preston
 Timothea - Julie
 L.C. Drane - L.C.
 Joy N. Houck, Jr. - detektiv Mandino
 Carrie Lindsoe - mlada djevojka
 Ralph Joseph - detektiv
 Richard Boes - detektiv
 Dave Petitjean - Cajun detektiv

 Produkcija 
Kinematografiju potpisuje Robby Müller, koji je kasnije radio s Jarmuschom na filmovima: Misteriozni voz (1989), Mrtav čovjek (1995) , i Pas duh: Put samuraja (1999). U filmu glumi muzičar Tom Waits, zajedno s redovnim saradnicima Jarmuscha John Lurie i Roberto Benigni. Benigni i Nicoletta Braschi, čiji se likovi zaljubljuju u filmu, kasnije su se vjenčali u stvarnom životu. Većinu muzike za film napisao je Lurie, a pjesme "Jockey Full of Bourbon" i "Tango Till They Sore" sa Waitsovog albuma Rain Dogs također se mogu čuti u filmu. Zvučni zapis uključuje i originalni snimak iz 1961. Irme Thomas soul/R&B balade "It's Raining", koju je napisala Naomi Neville. Likovi Benignija i Braschijeve, koji se zaljubljuju u filmu, plešu uz tu pjesmu.Down By Law - "It's Raining," YouTube
 Reference 

 Vanjski linkovi 




Kategorija:Američki filmovi
Kategorija:Filmovi iz 1986.
Kategorija:Američki crno-bijeli filmovi
Kategorija:Američki nezavisni filmovi
Kategorija:Filmovi na engleskom jeziku
Kategorija:Filmovi u režiji Jima Jarmuscha
Kategorija:Filmovi s radnjom u Louisiani
Kategorija:Filmovi snimljeni u New Orleansu
Kategorija:Filmovi s radnjom u New Orleansu